Diari Oficial de la Generalitat Valenciana


Sumari del DOGV 9954, del 10-10-2024 (2024/10867)

ANUNCI pel qual se sotmeten a informació pública les sol·licituds d'autorització administrativa prèvia i autorització administrativa de construcció, corresponents a una central fotovoltaica denominada «Instal·lació fotovoltaica Picassent II», i la seua infraestructura d'evacuació, amb potència màxima total dels mòduls fotovoltaics (pic): 1,95 MW, potència nominal dels inversors: 1,5 MW i capacitat d'accés concedida: 1,5 MW, a situar en el terme municipal de Picassent. Expedient ATALFE/2023/6/46.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9954

Data del DOGV
:   10-10-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/10942

CVE
:   ESSX-O-8825-48383

Data del document
:   30-09-2024

Organisme emissor
:   Conselleria d'Innovació, Indústria, Comerç i Turisme

Tipus de document
:   Anunci

Als efectes previstos en:

– el Decret llei 14/2020, de 7 d’agost, del Consell, de mesures per a accelerar la implantació d’instal·lacions per a l’aprofitament de les energies renovables per l’emergència climàtica i la necessitat de la urgent reactivació econòmica i la seua modificació pel Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra d’Ucraïna;

– la Llei 24/2013, de 26 de desembre, del sector elèctric;

– la Llei 3/2014, d’11 de juliol, de vies pecuàries de la Comunitat Valenciana;

– el Reial decret 1955/2000, d’1 de desembre, pel qual es regulen les activitats de transport, distribució, comercialització, subministrament i procediments d’autorització d’instal·lacions d’energia elèctrica, i

– la Llei 39/2015, d’1 d’octubre, del procediment administratiu comú de les administracions públiques,

se sotmeten a informació pública les sol·licituds d’autorització administrativa prèvia i autorització administrativa de construcció, de la instal·lació elèctrica que s’indica:

Peticionari: Promonrg Venus, SL, CIF F96238762, i amb domicili social en el c/ Bailén, número 4, porta 6, 46048 València.

Tipus de central elèctrica: central fotovoltaica denominada IFV Picassent II, amb potència a instal·lar 1,5 MW, incloses les seues infraestructures d’evacuació.

Emplaçament grups generadors: polígon 16 parcel·les 94, 99, 100, 103 i polígon 43 parcel·les 99 i 100, del terme municipal de Picassent (València).

Emplaçament d’infraestructura d’evacuació: polígon 16 parcel·la 9022, polígon 43 parcel·les 9015 i 9036, del terme municipal de Picassent (València).

Òrgan competent per a autoritzar la instal·lació: Servici Territorial d’Indústria, Energia i Mines de la Conselleria d’Innovació, Indústria, Comerç i Turisme.

Documents sotmesos a informació pública:

– Projecte planta i infraestructura d’evacuació:37349187\_(PDF)-1 1 Projecte FV Picassent II – Memòria\_fdo.

– Estudi d’integració paisatgística.

– Memòria justificativa del compliment dels criteris del Decret llei 14/2020.

– Pla de desmantellament i restitució del terreny i entorn afectats.

– plec general de normes de seguretat en prevenció d’incendis forestals.

– Llista dels elements, espais, servicis i instal·lacions públiques afectats per l’actuació.

– Separates dirigides a: Ajuntament de Picassent, Administrador d’Infraestructures Ferroviàries (ADIF), Séquia Real del Xúquer, Direcció General de Medi Natural i Animal de la Conselleria de Medi Ambient, Aigua, Infraestructura i Territori i I-DE Redes Eléctricas Inteligentes, SAU.

Pressupost: 818.186,68 €.

Característiques principals:

La central fotovoltaica denominada "Instal·lació fotovoltaica Picassent II" d’1,5 MWp, està composta per un camp generador de 3.172 mòduls fotovoltaics de 615 Wp, muntats en una estructura fixa bipal, cadascuna d’estes estructures podrà albergar 26 mòduls. Estos mòduls fotovoltaics es connecten amb un inversor de 1.910 kVA limitada de fàbrica a 1.500 kVA. Això suposa una potència nominal d’inversors de 1.500 kW, potència que coincidix amb la concedida en el permís d’accés i connexió.

Al seu torn, l’inversor es connecta amb la part de baixa tensió dels transformadors per a elevar la tensió i cel·les de mitjana tensió. L’esmentat transformador té una potència de 2.000 kVA amb relació de transformació de 20/0,4 kV. En este cas, l’inversor i el transformador són un únic conjunt, el qual es tracta durant tot el projecte com a estació. La línia d’evacuació està formada per dos xicotets trams. El primer tram correspon a l’eixida de l’estació fins al CPM, amb una longitud de 12 m, i del CPM al CSI, amb una longitud d’11 m, ambdós trams amb un conductor AL HEPRZ1 12/20 kV H16 3X (1X150 mm²).

La línia d’abonat està composta per una línia aereosubterrània des del CSI fins al punt de suport de connexió amb la distribuïdora. Este primer tram està compost per una línia subterrània de 20 kV que connectarà amb la línia de 20 kV pròxima a la parcel·la, la connexió s’efectuarà mitjançant un suport aereosubterrani. Des d’este nou suport eixirà la part aèria que va des d’este nou suport fins al suport de connexió. Tota esta línia d’abonat juntament amb el CSI serà cedida a la distribuïdora.

Xarxa a la qual es connecta: I-DE Redes Eléctricas Inteligentes, SAU.

El punt de connexió amb la xarxa de distribució es realitzara en un suport existent de la línia 28 Joan Carles I de 20 kV de l’ST Picassent.

Finalitat: generació d’energia elèctrica mitjançant una instal·lació solar fotovoltaica, així com la seua evacuació a la xarxa de distribució d’energia elèctrica.

Les vies pecuàries sobre les quals se sol·licita la concessió demanial per a l’ocupació del subsol són les següents:

– Camí de la Coma.

La documentació serà exposada per a consulta pública en l’adreça electrònica següent:

<https://cindi.gva.es/es/web/energia/valencia>, en castellà i

<https://cindi.gva.es/va/web/energia/valencia>, en valencià, disponibles l’endemà de la publicació.

La qual cosa es fa pública perquè se’n prenga coneixement i perquè totes aquelles persones físiques o jurídiques que es consideren afectades en els seus drets puguen examinar la documentació assenyalada en l’adreça electrònica que s’ha indicat, o presencialment en el Servici Territorial d’Indústria, Energia i Mines de València, situat en el c/ Gregori Gea, 27, de València, així com dirigir a l’esmentat servici territorial les al·legacions que es consideren oportunes en el termini de quinze (15) dies hàbils comptats a partir de l’endemà de la publicació d’este anunci segons procediment d’urgència previst en la Llei 39/2015, d’acord amb l’article 10.8 del Decret llei 1/2022, de 22 d’abril, del Consell, de mesures urgents en resposta a l’emergència energètica i econòmica originada a la Comunitat Valenciana per la guerra a Ucraïna, que modifica la redacció de l’article 33.1 del DL 14/2020, de 7 d’agost, les quals es podran presentar via telemàtica a través de la seu electrònica de la Generalitat, accedint a l’enllaç següent

<https://www.gva.es/es/inicio/procedimientos?id_proc=15922&version=amp>, o per qualsevol dels mitjans indicats en l’article 16 de la Llei 39/2015, d’1 d’octubre, del procediment administratiu comú de les administracions públiques.

La incompareixença en este tràmit no impedirà a les persones que tinguen la condició d’interessades, de conformitat amb l’article 4 de la Llei 39/2015, d’1 d’octubre, del procediment administratiu comú de les administracions públiques, la interposició dels recursos procedents contra la resolució definitiva del procediment.

  

València, 30 de setembre de 2024

Roberto Javier Anchel Añó

Cap del Servici Territorial d'Indústria, Energia i Mines